ATVIRO JAUNIMO CENTRO VEIKLOS PLANAS 2017 METAMS

Atviras jaunimo centras prie Šakių rajono savivaldybės jaunimo kūrybos ir sporto centro veikia nuo 2013 m. lapkričio mėn.

Direktorė Roma Paškevičiūtė

Jaunimo darbuotoja Gintarė Grockytė, el. paštas sakiai.ajc@gmail.com, tel. 869545490

Naudojamos patalpos: V. Kudirkos g. 64, Šakiai; plotas - 127m2

2017 metai atvirame jaunimo centre planuojama:

I ketvirtį: parašyti projektą Lietuvos Respublikos socialinės apsaugos ir darbo ministerijos jaunimo iniciatyvų projektų finansavimo 2017 metais konkursui, bendradarbiaujant su „Apskrituoju stalu“ suorganizuoti 2 dalių mokymus „Efektyvi komunikacija – sėkminga organizacija“, surengti „Pasimatom penktadienį“ filmų peržiūros renginį ir 2 maisto gaminimo užsiėmimus atviro jaunimo centro virtuvėlėje.

II ketvirtį: suorganizuoti ir įgyvendinti informacinį renginį apie savanorystę, turistinį žygį Kiduliai – Sudargas, orientacines varžybas Šakių mieste „Kur lankosi jaunimas?“ ir 4 dienų vasaros stovyklą merginoms, kurios metu vyks susitikimai su keturiomis skirtingų profesijų moteris, 4 maisto ruošimo užsiėmimai atviro jaunimo centro virtuvėlėje, savigynos pagrindų užsiėmimas, pilateso pristatomasis užsiėmimas, kūno kompozicijos analizės užsiėmimas ir lytinio švietimo paskaita.

III ketvirtį: suorganizuoti 5 savižudybių prevencijos renginius Šakių mieste ir mažesniuose Šakių r. sav. miesteliuose, parodyti 2 prevencinius filmus prieš savižudybę, paruošti ir išdalinti informacines skrajutes ir suorganizuoti paskaitą – viktoriną savižudybių tema.

IV ketvirtį: suorganizuoti ir įgyvendinti stalo teniso ir stalo futbolo turnyrą, piešimo ant vandens užsiėmimą, 4 filmų peržiūros vakarus, stalo žaidimų vakarą, fotografijų ir piešinių konkursą prieš smurtą.